Publication: Magyar Közlöny
Issue: MK-2008-24 (Year: 2008, Number: 24)
Era: 2004-2010
Section: szóló 85/2004. (IV. 19.) Korm. rendelet 9. § (2) bekezdésében meghatározott szervezeti egység feladatait.
Paragraph Index: 59

5. Gazdálkodási Fõosztály A Gazdálkodási Fõosztály (jelen alfejezet alkalmazásában a továbbiakban: Fõosztály) feladata az OKM Igazgatás költségvetési alcím tervezésével, a Közszolgálati Fõosztály által kezelt elõirányzatokon kívüli elõirányzatokkal való gazdálkodással, valamint a pénzügyi-számviteli, költségvetési beszámolással, adatszolgáltatással összefüggõ feladatok ellátása. 5.1. A FEUVE szabályzat ellenõrzési nyomvonalában foglaltak szerint a Fõosztály készíti elõ az állami költségvetés OKM igazgatás alcímének tervjavaslatát. 5.2. Gondoskodik az OKM Igazgatásának gazdálkodásával kapcsolatos szabályzatainak elkészítésérõl, felelõs a szabályzatokban a Fõosztálynak megállapított pénzügyi-számviteli, költségvetési beszámolási, adatszolgáltatási feladatok elvégzéséért. Mûködteti a házipénztárt és a devizapénztárt. 5.3. A Fõosztály szervezi és irányítja az ágazat tûz-, munka-, polgári-, katasztrófa-, vagyonvédelmi és védelmi igazgatási, valamint nukleárisbaleset-elhárítási feladatainak végrehajtását. 5.4. A Fõosztály pénzügyi feladatkörében ellátja a minisztérium költségvetése tervezésének elõkészítésével, az elõirányzatok nyilvántartásával és gazdálkodásával (kivéve a Közszolgálati Fõosztály hatáskörébe tartozó elõirányzatokkal) kapcsolatos feladatokat, nyilvántartja a kötelezettségvállalásokat (szerzõdéseket), pénzügyi kifizetéseket teljesít, végzi a kincstári egyeztetést, mûködteti a házipénztárt, valamint gondoskodik a hivatalos külföldi kiküldetésekhez szükséges valuta úti-elõleg biztosításáról. 5.5. A Fõosztály számviteli feladatkörében kialakítja a nyilvántartás rendjét, kontírozza az elõirányzatok és gazdasági események bizonylatait és lekönyveli azokat, gondoskodik az analitikus nyilvántartások vezetésérõl, valamint ellátja a beszámolással és adatszolgáltatással kapcsolatos feladatokat.”

Source: https://magyarkozlony.hu/hivatalos-lapok/03377107eb74c9dbe5cef12bcc174725d84ed937/dokumentumok/f59498303b62edd99d0181fac911f72536311a34/letoltes